Publication: Magyar Közlöny
Issue: MK-2011-40 (Year: 2011, Number: 40)
Era: contemporary
Section: A Kormány 65/2011. (IV. 15.) Korm. rendelete
Paragraph Index: 22

2. § E rendelet alkalmazásában: 1. alkatrészek és részegységek: azok az energiával kapcsolatos termékekbe beépítendõ részek, amelyeket nem a végfelhasználók részére szánt egyedi alkatrészként hoznak forgalomba vagy vesznek használatba, és amelyeknek a környezetvédelmi teljesítményét nem lehet önállóan értékelni; 2. anyagok: minden olyan anyag, amelyet az energiával kapcsolatos termék életciklusa alatt felhasználnak; 3. CE-jelölés: a 765/2008/EK európai parlamenti és tanácsi rendelet 2. cikk 20. pontjában meghatározott jelölés; 4. energiával kapcsolatos termék: az a forgalomba hozatalra szánt, illetve használatba vett termék, amely rendeltetése szerinti használata során hatást gyakorol az energiafogyasztásra, továbbá azon energiával kapcsolatos termékekbe beépítendõ alkatrész vagy részegység, amelyet a végfelhasználók részére szánt egyedi alkatrészként hoznak forgalomba vagy vesznek használatba, és amelynek környezetre gyakorolt hatását önállóan lehet értékelni; 5. életciklus: az energiával kapcsolatos termék létezésének egymás után következõ és egymással kapcsolatban levõ szakaszai a nyersanyag felhasználásától a végsõ ártalmatlanításig; 6. forgalomba hozatal: a 765/2008/EK európai parlamenti és tanácsi rendelet 2. cikk 2. pontjában meghatározott fogalom; 7. gyártó: bármely természetes vagy jogi személy, valamint jogi személyiséggel nem rendelkezõ gazdasági társaság, aki vagy amely ennek a rendeletnek a hatálya alá tartozó termékeket gyárt, és felelõs azért, hogy az energiával kapcsolatos termék – saját neve vagy védjegye alatt, vagy a gyártó saját használatára történõ – forgalomba hozatalára vagy használatbavételére tekintettel megfeleljen ennek a rendeletnek, továbbá a gyártó vagy a 12. pontban meghatározott importõr hiányában bármely természetes vagy jogi személy, aki az e rendelet hatálya alá tartozó termékeket forgalomba hoz, illetve használatba vesz; 8. harmonizációs szabályozás: az Európai Unió energiával kapcsolatos termékek forgalmazásának feltételeit és az ehhez kapcsolódó piacfelügyeletet harmonizáló, általános hatályú, közvetlenül alkalmazandó jogi aktusa, valamint az Európai Unió energiával kapcsolatos termékek forgalmazásának feltételeit és az ehhez kapcsolódó piacfelügyeletet harmonizáló kötelezõ jogi aktusa rendelkezéseinek átültetése céljából elfogadott jogszabályi rendelkezés; 9. használatbavétel: az energiával kapcsolatos termék elsõ, európai uniós végfelhasználó részérõl történõ rendeltetésszerû használatbavétele;

Source: https://magyarkozlony.hu/hivatalos-lapok/3fedcf054a9ac5b1178a04e2bb9a0091ceebc3ae/dokumentumok/0d8f52f396e937b00b7820058b19d8fb8ce11886/letoltes